Document ID: 32009R0539

KOMISSION ASETUS (EY) N:o 539/2009,
annettu 18 päivänä kesäkuuta 2009,
korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista annetun asetuksen (EY) N:o 810/2008 ja CN-koodiin 0206 29 91 kuuluvaa nautaeläinten jäädytettyä kuvelihaa koskevan yhteisön tariffikiintiön avaamisesta ja hallinnoinnista annetun asetuksen (EY) N:o 748/2008 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan 1 kohdan,
sekä katsoo seuraavaa:
(1)
Kyseisten kiintiöiden järjestysnumerot jaetaan CN-koodiin 0206 29 91 kuuluvaa nautaeläinten jäädytettyä kuvelihaa koskevan yhteisön tariffikiintiön avaamisesta ja hallinnoinnista 30 päivänä heinäkuuta 2008 annetun komission asetuksen (EY) N:o 748/2008 (2) 1 artiklan 1 kohdan toisessa alakohdassa ja korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista 11 päivänä elokuuta 2008 annetun komission asetuksen (EY) N:o 810/2008 (3) 1 artiklan 1 kohdan ensimmäisessä alakohdassa.
(2)
Asetuksen (EY) N:o 748/2008 1 artiklan 3 kohdassa jaetaan mainitun asetuksen 1 artiklan 1 kohdassa tarkoitettu kiintiö Argentiinasta ja muista kolmansista maista peräisin ja lähtöisin olevan lihan tiettyihin määriin.
(3)
Asetuksen (EY) N:o 810/2008 2 artiklassa jaetaan mainitun asetuksen 1 artiklan 1 kohdan ensimmäisen alakohdan a alakohdassa tarkoitettu kiintiö useisiin CN-koodeihin kuuluviin useisiin osakiintiöihin, jotka täyttävät tarkat määritelmät. Kaikki kyseiset osakiintiöt kuuluvat samaan järjestysnumeroon.
(4)
Jotta varmistettaisiin kiintiöiden moitteeton hallinnointi, asetuksen (EY) N:o 748/2008 soveltamisalaan kuuluvan nautaeläinten jäädytetyn kuvelihan tariffikiintiön eri osakiintiöille ja asetuksen (EY) N:o 810/2008 soveltamisalaan kuuluvan tuoreen, jäähdytetyn ja jäädytetyn naudanlihan tariffikiintiöille olisi annettava erityiset järjestysnumerot.
(5)
Sen vuoksi asetuksia (EY) N:o 748/2008 ja (EY) N:o 810/2008 olisi muutettava.
(6)
Asetuksen (EY) N:o 748/2008 ja asetuksen (EY) N:o 810/2008 soveltamisalaan kuuluvat tariffikiintiöt avataan joka vuosi 1 päivästä heinäkuuta yhden vuoden ajaksi seuraavan vuoden 30 päivään kesäkuuta saakka. Sekaannuksen ja mahdollisten kaupan häiriöiden välttämiseksi tuontitariffikiintiökauden aikana kyseistä asetusta olisi sovellettava vasta seuraavan tuontitariffikiintiökauden alusta 1 päivästä heinäkuuta 2009.
(7)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 748/2008 seuraavasti:
1)
Poistetaan 1 artiklan 1 kohdan toinen alakohta.
2)
Muutetaan 1 artiklan 3 kohta seuraavasti:
a)
Lisätään a alakohtaan alakohta seuraavasti:
”Tämän kiintiön järjestysnumero on 09.4460.”
b)
Lisätään b alakohtaan alakohta seuraavasti:
”Tämän kiintiön järjestysnumero on 09.4020.”
3)
Korvataan liitteet IV, V ja VI tämän asetuksen liitteellä I.
2 artikla
Muutetaan asetus (EY) N:o 810/2008 seuraavasti:
1)
Poistetaan 1 artiklan 1 kohdan ensimmäisen alakohdan a alakohdan toinen virke.
2)
Muutetaan 2 artikla seuraavasti:
a)
Lisätään a alakohtaan alakohta seuraavasti:
”Tämän kiintiön järjestysnumero on 09.4450.”
b)
Lisätään b alakohtaan alakohta seuraavasti:
”Tämän kiintiön järjestysnumero on 09.4451.”
c)
Lisätään c alakohtaan alakohta seuraavasti:
”Tämän kiintiön järjestysnumero on 09.4452.”
d)
Lisätään d alakohtaan alakohta seuraavasti:
”Tämän kiintiön järjestysnumero on 09.4453.”
e)
Lisätään e alakohtaan alakohta seuraavasti:
”Tämän kiintiön järjestysnumero on 09.4454.”
f)
Lisätään f alakohtaan alakohta seuraavasti:
”Tämän kiintiön järjestysnumero on 09.4002.”
g)
Lisätään g alakohtaan alakohta seuraavasti:
”Tämän kiintiön järjestysnumero on 09.4455.”
3)
Korvataan 11 artiklan 1 kohdan a alakohta seuraavasti:
”a)
tuontitariffikiintiöiden, joiden järjestysnumerot ovat 09.4450, 09.4451, 09.4452, 09.4453, 09.4454, 09.4002 ja 09.4455, osalta viimeistään kunkin kuukauden kymmenentenä päivänä tuotemäärät, tyhjät ilmoitukset mukaan luettuina, joille tuontitodistuksia on myönnetty edellisessä kuussa;”
4)
Korvataan liitteet IV, V ja VI tämän asetuksen liitteellä II.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä kesäkuuta 2009.

Labels: 3
17
6